
 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 

Natisni si spodnje liste, jih prilepi na trši papir ali jih plastificiraj in k igri povabi še druge družinske člane.

Igra je super za urjenje koncentracije in pozornosti, hkrati pa je zabavna. Pred začetkom igre si oglejte karte. Na 31 kartah je veliko različnih simbolov. Čar igre je v tem, da je vsakemu paru kart skupen natanko en simbol. Vaša naloge je, da ga čimprej opazite.

S igralnimi kartami se lahko igramo več različnih iger:

* Zmešajte karte in pred vsakega igralca položite po eno karto tako, da se ne vidi simbolov na njej. Ostale karte v kupčku položite na mizo, tako da se simboli vidijo. Na 3 4 zdaj, vsi igralci hkrati odprejo karto pred seboj. Tekmujejo kdo bo prvi opazil simbol, ki je skupen njihovi karti in karti na sredini. Igralec, ki prvi glasno poimenuje skupni simbol, vzame karto iz kupčka in jo položi na svojo karto. Tako imamo na sredini karto z novimi simboli. Igra nemoteno poteka naprej. Zmaga tisti, ki ima na koncu največ kart.
* Igra poteka obratno kot prva. Eno karto s simboli navzgor položite na sredino mize. Ostale karte zaprte razdelite med igralce. Na 3 4 zdaj igralci odprejo zgornjo karto svojega kupčka. Tisti, ki prvi opazi in glasno poimenuje simbol, ki je isti njegovi karti in karti na sredini, svojo karto položi na kupček. Igra se ne moteno nadaljuje tako, da iščemo simbol ki je enak naši in vedno novi karti na sredini. Zmaga tisti, ki se prvi znebi vseh kart.
* Na sredino mize položite eno odprto karto, okrog nje pa toliko zaprtih kart kolikor je igralcev. Ostale karte prihranite za naslednje kroge. Na znak vsak igralec obrne karto, ki mu je najbližje. Kdor prvi najde simbol, ki je enak karti na sredini in katerikoli karti v krogu, vzame razkrito karto iz kroga. Karta na sredini ostane. Igra se nadaljuje dokler ne ostane samo karta na sredini. Igro ponovimo tolikokrat kolikor imam kart. Z vsakim krogom zamenjamo tudi karto na sredini. Zmaga tisti, ki jih ima na koncu največ.

Upam, da so navodila jasna. ☺ Če imate kakšno vprašanje ali česa ne razumete sem vam na voljo.

Tekom vikenda vam želim obilo sprostitve in zabave. Med igranjem se lahko z družino dogovorite kako bi igro poimenovali. Ime napiši na črto med očesi.

p.s. igra narejena na osnovi originalne igre Dobble

































